Газа иҭахаз рхыԥхьаӡара 13,3 нызқьҩык рҟынӡа инаӡахьеит
© AFP 2023 / MOHAMMED ABEDСектор Газа
© AFP 2023 / MOHAMMED ABED
АҞӘА, абҵара 21 - Sputnik. Израиль имҩаԥнаго алахысрақәа ирхырҟьаны асектор Газа иҭахаз рхыԥхьаӡара 13,3 нызқьҩык рҟынӡа инеихьеит, аахақәа змоу рхыԥхьаӡара 31 нызқьҩык иреиҳауп ҳәа аанацҳауеит Газа аиҳабыра ринформациатә центр.
"Асектор Газа иҭахаз рхыԥхьаӡара 13,3 нызқьҩык рҟынӡа инеихьеит, урҭ рҟынтәи 5,6 нызқьҩык хәыҷқәоуп, ахәрақәа змоу рхыԥхьаӡара 31 нызқьҩык иреиҳауп", - ҳәа аанацҳауеит Газа аиҳабыра ринформациатә центр Telegram-аккаунт аҿы.
Жьҭаара 7, ашьыжь асектор Газа аганахь ала Израиль аракетақәа рыла иажәлеит, уи ашьҭахь ХАМАС аибашьцәа атәыла аҳәаа иаԥну араионқәа ирылалеит, 200-ҩык рҟынӡа ауаа тҟәаны иргеит аоперациа "Потоп Аль-Аксы" мҩаԥго. Уи аҭакс ЦАХАЛ аоперациа "Железные мечи" иалагеит. Израиль аҵыхәтәантәи адыррақәа рыла иҭахеит 1,2 нызқьҩык, еиуеиԥшым ахәрақәеи аахақәеи роуит 5 нызқьҩык.